钦定古今图书集成/明伦汇编/氏族典/第286卷 > 黄皞
## 钦定古今图书集成/明伦汇编/氏族典/第286卷 > 黄皞

按《广东通志》：“皞字时雍，南海人。领成化乙酉乡荐，读
书太学，明习故典。试铨曹第一，授吏部司务，转验封
员外郎。时东厂权焰烁人，曹署谒见，必跪皞以颁历，
往，惟长揖而已。寻拜江西参议，督理粮储。皞谙练精
筭，法吏不敢售其奸。居八年，都御史林俊力荐之，以
无援不果迁。正德丁卯，刘瑾用事，裁督粮官，皞回籍”，
行李萧然。擢云南左参政，所部纳楼茶甸长官，归沙
福，与夫弟普显治兵相攻，积数十年，死者甚众。皞单
车往谕，二酋听命。巨珰崔安忌皞功，语侵之，皞盛气
相待，声色俱厉。安愧出，吏民因称“铁汉公。”比致仕，垂
橐而归，卒于家。